
Ftesë Publike për Aplikim
Ftohen gratë, personat me aftësi të kufizuara dhe kujdestarët/e e tyre të aplikojnë për trajnime, mentorim, zhvillim të agrobiznesit dhe shërbime mbështetëse gjithëpërfshirëse
Syri i Vizionit fton gratë, personat me aftësi të kufizuara dhe kujdestarët/e e personave me aftësi të kufizuara nga komunat e Pejës, Istogut, Klinës, Gjakovës, Deçanit, Junikut dhe Rahovecit të aplikojnë për t’u bërë pjesë e projektit:
“Seeds of Inclusion in Kosovo: Bujqësi e Qëndrueshme, Punësim dhe Shërbime të Përmirësuara të Kujdesit për Gratë dhe Personat me Aftësi të Kufizuara”
Projekti financohet nga Agjencia Austriake për Zhvillim (ADA), në kuadër të International Partnerships Austria, bashkëfinancohet nga Diakonie ACT Austria / Brot für die Welt dhe zbatohet nga Syri i Vizionit në partneritet me Brot für die Welt.
Projekti synon të përmirësojë mundësitë për punësim, vetëpunësim dhe zhvillim të agrobiznesit për gratë, personat me aftësi të kufizuara dhe kujdestarët/e e tyre në zonat rurale. Njëkohësisht, ai promovon bujqësinë e qëndrueshme, praktikat bujqësore të përshtatura ndaj ndryshimeve klimatike, fuqizimin ekonomik dhe përfshirjen sociale të grupeve të margjinalizuara.
Çfarë ofron projekti?
Pjesëmarrësit e përzgjedhur do të kenë mundësi të marrin pjesë në:
· Trajnime për bujqësi të qëndrueshme dhe praktika bujqësore të përshtatura ndaj ndryshimeve klimatike.
· Trajnime për menaxhim të fermës dhe agrobiznesit.
· Trajnime për zhvillimin e ideve të biznesit, përgatitjen e planit të biznesit, qasjen në treg dhe marketingun.
· Sesione informuese për ujitje të qëndrueshme, menaxhim të ujit dhe sigurim bujqësor.
· Mentorim individual nga ekspertë të bujqësisë dhe zhvillimit të biznesit.
· Vizita studimore në ferma ose agrobiznese të suksesshme dhe shkëmbim të përvojave mes pjesëmarrësve.
· Mbështetje për zhvillimin e ideve të biznesit dhe përgatitjen e planeve të biznesit.
· Mundësi për të aplikuar për grant fillestar ose grant për zgjerimin e biznesit familjar në bujqësi.
Në kuadër të projektit, 50 pjesëmarrës të rinj do të mbështeten për zhvillimin e planeve të biznesit, ndërsa 30 ide biznesi do të përzgjidhen për mbështetje me grant. Përzgjedhja për grant do të zhvillohet përmes një procedure të veçantë dhe konkurruese, pasi pjesëmarrësit të kenë përfunduar trajnimet përkatëse dhe të kenë përgatitur planet e tyre të biznesit. Katër nga 30 grantet janë të rezervuara për pjesëtarë të komuniteteve jo shumicë.
Shërbime për personat me aftësi të kufizuara dhe kujdestarët/e e tyre


Projekti do të mbështesë gjithashtu përmirësimin e qasjes në shërbime gjithëpërfshirëse për personat me aftësi të kufizuara dhe kujdestarët/e e tyre. Në bashkëpunim me organizata lokale që ofrojnë shërbime për personat me aftësi të kufizuara, projekti synon të mundësojë aktivitete dhe shërbime të përshtatura me nevojat e përfituesve.
Këto shërbime mund të përfshijnë:
· Shërbime të kujdesit gjatë ditës dhe mbështetjeje, sipas nevojave të identifikuara dhe mundësive të projektit.
· Mbështetje psikosociale individuale dhe në grup për personat me aftësi të kufizuara dhe kujdestarët/e e tyre.
· Aktivitete rekreative dhe kreative gjithëpërfshirëse që promovojnë mirëqenien, zhvillimin dhe pjesëmarrjen sociale.
· Aktivitete që ndihmojnë në uljen e barrës së kujdesit për anëtarët e familjes dhe krijojnë më shumë mundësi që kujdestarët/e të marrin pjesë në trajnime, punësim, vetëpunësim ose aktivitete të tjera sociale.
Shërbimet do të zbatohen në bashkëpunim me organizata lokale të përzgjedhura dhe do të ofrohen në përputhje me vlerësimin e nevojave, kapacitetet e ofruesve të shërbimeve dhe burimet në dispozicion të projektit. Personat me aftësi të kufizuara dhe kujdestarët/e e tyre inkurajohen të aplikojnë edhe nëse nuk janë të interesuar për grant bujqësor, por dëshirojnë të marrin informata ose të përfitojnë nga shërbimet gjithëpërfshirëse mbështetëse të projektit.
Kush mund të aplikojë?
Të drejtë aplikimi kanë personat që:
· Janë 18 vjeç ose më të vjetër.
· Banojnë në komunën e Pejës, Istogut, Klinës, Gjakovës, Deçanit, Junikut ose Rahovecit.
· Janë gra, persona me aftësi të kufizuara ose kujdestarë/e kryesorë/e të personave me aftësi të kufizuara.
· Janë të papunësuar, kanë të ardhura të paqëndrueshme ose dëshirojnë të rrisin të ardhurat familjare përmes bujqësisë apo agrobiznesit.
· Kanë përvojë në bujqësi, janë të angazhuar në një aktivitet familjar bujqësor ose janë të interesuar dhe të motivuar të fillojnë një aktivitet bujqësor.
· Janë të gatshëm të marrin pjesë rregullisht në trajnim, mentorim, vizita studimore dhe aktivitete të tjera të projektit.
Përparësi do t’u jepet grave nga zonat rurale, personave me aftësi të kufizuara, kujdestarëve/e të personave me aftësi të kufizuara, familjeve me të ardhura të ulëta ose pa punësim të qëndrueshëm, aplikuesve me motivim dhe potencial për të zhvilluar aktivitete bujqësore të qëndrueshme dhe pjesëtarëve të komuniteteve joshumicë.
Procesi i përzgjedhjes
Pjesëmarrësit do të përzgjidhen përmes një procesi transparent dhe të paanshëm. Aplikimet do të shqyrtohen nga një komision përzgjedhës, i cili do të vlerësojë përmbushjen e kritereve të pranueshmërisë, motivimin, interesin për bujqësi, mundësitë praktike për zbatimin e aktivitetit të propozuar dhe nevojën e aplikuesit për mbështetje. Kur të jetë e nevojshme, 

Syri i Vizionit mund të realizojë thirrje sqaruese ose vizita në familje për të verifikuar informacionet e dhëna në formularin e aplikimit.
Mënyra e aplikimit dhe afati
Aplikimet mund të dorëzohen përmes njërës nga mënyrat në vijim:
· Online, duke plotësuar formularin e aplikimit në linkun: ...
· Fizikisht, duke plotësuar formularin e shtypur të aplikimit në zyrën e Syri i Vizionit: Sadri Kelmendi 48, 30000 Peje
· Përmes përfaqësuesve të projektit gjatë sesioneve informuese në komunat përkatëse dhe vendbanimet rurale.
Afati i fundit për aplikim është 2 Nëntor 2026, në orën 16:30.
Aplikuesit që kanë nevojë për ndihmë në plotësimin e formularit, përkthim, format të qasshëm ose përshtatje të arsyeshme për shkak të aftësisë së kufizuar, mund të kontaktojnë ekipin e projektit. Materialet dhe aktivitetet e projektit do të bëhen sa më të qasshme që të jetë e mundur dhe, kur të nevojitet, mund të ofrohet mbështetje gjuhësore për komunitetet joshumicë.
Informata dhe kontakt
Për informata të mëtejshme ose ndihmë për aplikim, ju lutem na kontaktoni gjatë ditëve të punës, nga e hëna deri të premten, në orarin 09:00-16:00:
· Telefon: +383 (0)39 410 440
· Email: abedin.imami@syriivizionit.org
· Adresa: Sadri Kelmendi 48, 30000 Peje





Ju mirëpresim të aplikoni!









Formulari i Aplikimit
Projekti: “Seeds of Inclusion in Kosovo: Bujqësi e Qëndrueshme, Punësim dhe Shërbime të Përmirësuara të Kujdesit për Gratë dhe Personat me Aftësi të Kufizuara”
Udhëzime për aplikuesit: Ju lutem plotësoni këtë formular me të dhëna të sakta dhe të plota. Nëse keni nevojë për ndihmë në plotësimin e formularit, mund të kontaktoni stafin e projektit. Të dhënat tuaja do të trajtohen në mënyrë konfidenciale dhe do të përdoren vetëm për administrimin, përzgjedhjen, zbatimin, monitorimin dhe raportimin e projektit.
A. Të dhënat personale
	Të dhënat e kërkuara
	Përgjigjja e aplikuesit

	Emri dhe mbiemri
	

	Data e lindjes
	

	Gjinia
	☐ Femër    ☐ Mashkull    ☐ Preferoj të mos deklaroj

	Komuna
	☐ Pejë ☐ Istog ☐ Klinë ☐ Gjakovë ☐ Deçan ☐ Junik ☐ Rahovec

	Fshati / vendbanimi
	

	Adresa e banimit
	

	Numri i telefonit
	

	Adresa e emailit, nëse keni
	

	Komuniteti / përkatësia etnike (vullnetarisht)
	☐ Shqiptar ☐ Rom ☐ Ashkali ☐ Egjiptian ☐ Serb ☐ Boshnjak ☐ Turk ☐ Tjetër: __________ ☐ Preferoj të mos deklaroj

	Statusi martesor (vullnetarisht)
	☐ Beqar/e ☐ I/e martuar ☐ I/e ve ☐ I/e ndarë ☐ Preferoj të mos deklaroj

	Numri i anëtarëve të familjes
	

	A jeni kryefamiljar/e?
	☐ Po ☐ Jo


B. Arsimi dhe statusi i punësimit
Niveli më i lartë i arsimit të përfunduar:
☐ Pa arsim formal    ☐ Shkollë fillore    ☐ Shkollë e mesme e ulët    ☐ Shkollë e mesme e lartë
☐ Arsim profesional    ☐ Universitet    ☐ Studime pasuniversitare    ☐ Tjetër: __________________________
Statusi aktual i punësimit:
☐ I/e punësuar me kontratë    ☐ I/e vetëpunësuar    ☐ I/e angazhuar në biznes familjar
☐ I/e papunësuar dhe në kërkim të punës    ☐ I/e papunësuar, por jo në kërkim aktiv të punës
☐ Nxënës/e ose student/e    ☐ Kujdestar/e pa punësim të paguar    ☐ Pensionist/e    ☐ Tjetër: __________________________
A jeni i/e regjistruar në Agjencinë e Punësimit?    ☐ Po    ☐ Jo    ☐ Preferoj të mos deklaroj
A pranon familja juaj asistencë sociale?    ☐ Po    ☐ Jo    ☐ Preferoj të mos deklaroj
Sa anëtarë të familjes kanë punësim ose të ardhura të rregullta?    ☐ Asnjë    ☐ Një person    ☐ Dy persona    ☐ Tre ose më shumë persona    ☐ Preferoj të mos deklaroj
C. Aftësia e kufizuar, kujdesi dhe shërbimet mbështetëse
Kjo pjesë është vullnetare. Informacioni do të përdoret vetëm për të mbështetur përfshirjen e barabartë, përshtatjet e arsyeshme gjatë aktiviteteve, orientimin drejt shërbimeve dhe raportimin e përgjithshëm të projektit.
A jeni person me aftësi të kufizuara?    ☐ Po    ☐ Jo    ☐ Preferoj të mos deklaroj
Nëse po dhe nëse dëshironi të specifikoni, ju lutem shënoni kategorinë kryesore ose nevojën për mbështetje:
☐ Dëmtim i shikimit    ☐ Dëmtim i dëgjimit    ☐ Dëmtim i të folurit ose komunikimit
☐ Vështirësi në lëvizje    ☐ Aftësi e kufizuar intelektuale ose në zhvillim
☐ Gjendje e shëndetit mendor / aftësi e kufizuar psikosociale    ☐ Vështirësi specifike në të nxënë
☐ Gjendje shëndetësore afatgjatë    ☐ Tjetër: __________________________    ☐ Preferoj të mos specifikoj
A jeni kujdestar/e kryesor/e i/e një personi me aftësi të kufizuara?    ☐ Po    ☐ Jo
Nëse po, marrëdhënia juaj me personin për të cilin kujdeseni: ☐ Fëmijë ☐ Bashkëshort/e ☐ Prind ☐ Vëlla/motër ☐ Anëtar tjetër i familjes ☐ Tjetër: __________
A keni nevojë për ndonjë përshtatje për të marrë pjesë në trajnimet dhe aktivitetet e projektit?    ☐ Jo    ☐ Po, ju lutem specifikoni:
A jeni i/e interesuar të merrni informata ose të orientoheni drejt shërbimeve gjithëpërfshirëse mbështetëse për personat me aftësi të kufizuara dhe kujdestarët/e e tyre?    ☐ Po    ☐ Jo    ☐ Nuk aplikohet
Nëse po, cilat shërbime do të ishin më të dobishme për ju ose familjen tuaj?
☐ Shërbime të kujdesit / mbështetjes gjatë ditës    ☐ Mbështetje psikosociale individuale
☐ Mbështetje psikosociale në grup / grupe mbështetëse    ☐ Aktivitete rekreative dhe kreative
☐ Fizioterapi ose rehabilitim    ☐ Informim dhe orientim drejt shërbimeve në dispozicion
☐ Mbështetje për kujdestarët/e    ☐ Tjetër: __________________________
D. Përvoja në bujqësi
A merreni aktualisht ju ose familja juaj me bujqësi apo ndonjë aktivitet të lidhur me agrobiznesin?    ☐ Po    ☐ Jo, por jam i/e interesuar të filloj    ☐ Jo
Nëse po, cilat aktivitete i zhvilloni aktualisht?
☐ Kultivim i perimeve    ☐ Kultivim në serra    ☐ Kultivim i pemëve    ☐ Drithëra ose kultura fushore
☐ Blegtori    ☐ Bletari    ☐ Shpeztari    ☐ Bimë mjekësore dhe aromatike
☐ Përpunim i produkteve ushqimore    ☐ Prodhim shtëpiak / artizanal i lidhur me bujqësinë
☐ Tregti ose shitje e produkteve bujqësore    ☐ Tjetër: __________________________
Ju lutem përshkruani shkurt përvojën tuaj ose të familjes suaj në bujqësi:
A keni ndjekur më parë ndonjë trajnim në bujqësi, zhvillim biznesi ose marketing?    ☐ Po    ☐ Jo
Nëse po, ju lutem specifikoni temën, organizatën dhe vitin:
E. Burimet dhe kapacitetet
A keni qasje në tokë për përdorim bujqësor?    ☐ Po, pronë personale ose familjare    ☐ Po, tokë me qira    ☐ Po, marrëveshje tjetër e rregullt përdorimi    ☐ Jo
Sipërfaqja e tokës në shfrytëzim: Në ari:    Në hektarë: 
A keni serë?    ☐ Po    ☐ Jo    Nëse po, sipërfaqja në m²: 
Cilat burime ose pajisje i keni aktualisht në dispozicion?
☐ Tokë bujqësore    ☐ Serë    ☐ Burim uji ose qasje në ujë    ☐ Sistem ujitjeje
☐ Hapësirë për blegtori ose shpeztari    ☐ Koshere bletësh    ☐ Pajisje bujqësore
☐ Hapësirë për përpunim ose ruajtje    ☐ Mjet transporti
☐ Asnjëra nga të lartpërmendurat    ☐ Tjetër: __________________________
Cilat janë sfidat kryesore me të cilat përballeni aktualisht në prodhimin ose aktivitetin tuaj bujqësor?
Ju lutem zgjidhni maksimum tri opsione.
☐ Mungesë uji, thatësirë ose probleme me ujitjen
☐ Pjellori e ulët e tokës
☐ Sëmundje të kulturave dhe dëmtues
☐ Dukuri ekstreme të motit, si reshje të mëdha, breshër, ngrica ose nxehtësi
☐ Qasje e kufizuar në tregje ose te klientët
☐ Qasje e kufizuar në financa, pajisje ose inpute bujqësore
☐ Produktivitet i ulët ose kapacitet i kufizuar prodhimi
☐ Mungesë e njohurive teknike ose shkathtësive bujqësore
☐ Mungesë toke ose qasje e kufizuar në tokë
☐ Mungesë e fuqisë punëtore ose mbështetjes për punët në fermë
☐ Tjetër: __________________________
F. Interesat për trajnim
Në cilat fusha dëshironi të merrni trajnim?
☐ Bujqësi e qëndrueshme dhe prodhim organik – metoda praktike të bujqësisë që mbrojnë tokën dhe ujin, përdorin me kujdes burimet natyrore dhe ulin përdorimin e kimikateve të dëmshme.
☐ Praktika bujqësore të përshtatura ndaj klimës – metoda bujqësore që i ndihmojnë fermerët të përballen me thatësirën, nxehtësinë, reshjet e mëdha, dëmtuesit dhe ndryshimin e kushteve klimatike.
☐ Menaxhim i tokës dhe ruajtje e pjellorisë së saj    ☐ Ujitje efikase dhe menaxhim i ujit
☐ Menaxhim i fermës    ☐ Kultivim i perimeve    ☐ Kultivim në serra    ☐ Kultivim i pemëve
☐ Blegtori    ☐ Bletari    ☐ Shpeztari    ☐ Bimë mjekësore dhe aromatike
☐ Përpunim i produkteve ushqimore    ☐ Planifikim biznesi dhe përgatitje e planit të biznesit
☐ Marketing, shitje dhe qasje në treg    ☐ Sigurim bujqësor dhe menaxhim i rreziqeve
☐ Tjetër: __________________________
Çfarë shkathtësish ose njohurish dëshironi të fitoni përmes projektit?
G. Aktiviteti bujqësor ose ideja e biznesit
A jeni i/e interesuar të filloni, zhvilloni ose zgjeroni një aktivitet bujqësor apo agrobiznes?    ☐ Po    ☐ Jo    ☐ Ende nuk jam i/e sigurt, por dëshiroj të marr pjesë në trajnim
Nëse po, ju lutem përshkruani shkurt idenë tuaj:
Në cilin sektor bën pjesë ideja juaj?
☐ Perime    ☐ Serra    ☐ Pemëtari    ☐ Blegtori    ☐ Bletari    ☐ Shpeztari
☐ Bimë mjekësore/aromatike    ☐ Përpunim ushqimor    ☐ Paketim, ruajtje ose shitje e produkteve bujqësore
☐ Tjetër: __________________________
Çfarë do të dëshironit të prodhoni, përpunoni ose shisni?
Kush mendoni se mund të jenë klientët ose tregu juaj potencial?
☐ Familje dhe konsumatorë lokalë    ☐ Tregu lokal    ☐ Dyqane ose biznese
☐ Restorante / hotele    ☐ Tregje ose panaire    ☐ Shitje online / rrjete sociale
☐ Ende nuk jam i/e sigurt    ☐ Tjetër: __________________________
Cila është mbështetja kryesore që ju nevojitet për ta zbatuar idenë tuaj?
☐ Trajnim teknik    ☐ Mentorim për biznes    ☐ Plan biznesi    ☐ Pajisje ose materiale
☐ Sistem ujitjeje / menaxhim i ujit    ☐ Qasje në treg dhe marketing
☐ Informata për financim ose subvencione    ☐ Tjetër: __________________________
H. Motivimi dhe angazhimi
Pse dëshironi të bëheni pjesë e këtij projekti?
Si mendoni se pjesëmarrja në projekt do të ndikojë tek ju dhe familja juaj?
A jeni i/e gatshëm/me të merrni pjesë rregullisht në trajnim, mentorim, vizita studimore dhe aktivitete të tjera të projektit?    ☐ Po    ☐ Jo
A jeni i/e gatshëm/me të zhvilloni një plan biznesi me mbështetjen e projektit?    ☐ Po    ☐ Jo    ☐ Ende nuk jam i/e sigurt
A e kuptoni se përzgjedhja për trajnim nuk garanton automatikisht përfitimin e grantit?    ☐ Po    ☐ Jo
I. Deklarata e aplikuesit
Unë, i/e nënshkruari/a, deklaroj se:
· Informacionet e dhëna në këtë formular janë të sakta dhe të plota sipas njohurive të mia.
· E kuptoj se dhënia e informacioneve të pasakta mund të çojë në përjashtimin tim nga procesi i përzgjedhjes.
· Pajtohem që Syri i Vizionit të mund të më kontaktojë për sqarime, intervistë telefonike ose vizitë verifikuese, kur kjo të jetë e nevojshme.
· E kuptoj se përzgjedhja për trajnim, mentorim dhe mbështetje për zhvillim të biznesit bëhet në bazë të kritereve të projektit dhe nuk garanton automatikisht mbështetje me grant.
· Pajtohem që të dhënat e mia personale të përpunohen dhe të ruhen në mënyrë konfidenciale vetëm për qëllime të administrimit, zbatimit, monitorimit, vlerësimit, auditimit dhe raportimit të projektit.
Emri dhe mbiemri: 
Nënshkrimi: 
Data: 
Ju faleminderit për interesimin tuaj!

